
ประกาศองค์การบริหารส่วนตำบลเคียนซา
เรื่อง   รับสมัครนักเรียนเพื่อเข้าเรียนในศูนย์พัฒนาเด็กเล็กบ้านบางประ
ประจำปีการศึกษา  2555
-------------------------------------
                          ด้วยศูนย์พัฒนาเด็กเล็กบ้านบางประองค์การบริหารส่วนตำบลเคียนซาจะเปิดรับสมัครเด็กเล็ก เพื่อเข้าเรียนในศูนย์พัฒนาเด็กเล็ก  ประจำปีการศึกษา   2555  ดังรายละเอียดตามหลักเกณฑ์และเงื่อนไขในการรับสมัคร ดังต่อไปนี้ 
                            1.     คุณสมบัติของผู้สมัคร 
                                    1.1  เด็กที่สมัครต้องมีภูมิลำเนาอยู่ในเขตองค์การบริหารส่วนตำบลเคียนซา
                                    1.2  เด็กที่สมัครต้องมีอายุครบ  2  ปีบริบูรณ์ นับถึงวันที่  16  พฤษภาคม  2555 (เด็กเกิดระหว่างวันที่  17 พฤษภาคม 2553  ถึงวันที่  16 พฤษภาคม  2555) 
                                    1.3  เด็กที่สมัครต้องเป็นเด็กที่มีสุขภาพแข็งแรง ไม่เป็นโรคติดต่อร้ายแรง หรือโรคอื่น ๆ ที่     จะทำให้เป็นอุปสรรคต่อการเรียน 
                            2.     จำนวนเด็กที่จะรับสมัคร   30  คน
                            3.     หลักฐานและเอกสารที่จะต้องนำมาในวันสมัคร                                                                                                                                                                                                                                    
                                    3.1  ใบสมัครของศูนย์พัฒนาเด็กฯ ที่กรอกข้อความสมบูรณ์แล้ว 
                                    3.2  สำเนาทะเบียนบ้าน (ฉบับจริง) พร้อมสำเนา 1 ชุด 
                                    3.3  สูติบัตร (ฉบับจริง) พร้อมสำเนา จำนวน 1 ชุด 
                                    3.4  รูปถ่าย  1  นิ้ว  จำนวน  4  รูป    (ถ่ายไม่เกิน  6  เดือน)                                                                                                                          
                                    3 .5 สมุดบันทึกสุขภาพหรือใบรับรองแพทย์
                           4.    วัน  เวลา  สถานที่รับสมัคร 
                                   4.1   ติดต่อขอรับการสมัครได้ที่ศูนย์พัฒนาเด็กเล็กบ้านบางประ  องค์การบริหารส่วนตำบลเคียนซา  ตั้งแต่วันที่  29  มีนาคม  -  12  เมษายน  2555  ในวันและ เวลาราชการ
4.2           กำหนดรับสมัคร  และสัมภาษณ์  วันที่  18 - 26  เมษายน 2555  เวลา 08.30 น
ถึง  16.30 น.  ณ ศูนย์พัฒนาเด็กเล็กบ้านบางประ  หมู่ที่  5  ตำบลเคียนซา  อำเภอเคียนซา  จังหวัดสุราษฎร์ธานี
                           5.     วันมอบตัว 
                                    ผู้ที่ได้รับการสมัครเข้าเรียนพร้อมผู้ปกครอง ให้มอบตัว ในวันที่ 30  เมษายน  พ.ศ.  2555 ตั้งแต่เวลา   08.30  น. ณ  ศูนย์พัฒนาเด็กเล็กบ้านบางประ  หมู่ที่  5  ตำบลเคียนซา  อำเภอเคียนซา                จังหวัดสุราษฎร์ธานี
 
 
                            6.     กำหนดการเปิด - ปิดภาคเรียน
                                    ภาคเรียนที่  1   เปิดเรียน  17  พฤษภาคม  2555
                                                            ปิดเรียน   10  ตุลาคม  2555
                                    ภาคเรียนที่  2   เปิดเรียน    1  พฤศจิกายน  2555
                                                             ปิดเรียน  12  มีนาคม  2556
1. อุปกรณ์การเรียน ศูนย์พัฒนาเด็กเล็กบ้านบางประ จัดหาให้ตลอดปีการศึกษา
2. เครื่องใช้สำหรับเด็ก
                        เครื่องใช้ส่วนตัว  เช่น  แปรงสีฟัน  แก้วน้ำ  สบู่  หวี  แป้ง  ผู้ปกครองเตรียมมาให้เด็ก
ตั้งแต่วันเปิดเรียนวันแรก
                                    8.2  เครื่องใช้งานอื่น ๆ ประกอบด้วย  ผ้าปูที่นอน  หมอน  ทางศูนย์พัฒนาเด็กเล็กจัดให้
                            9.   อาหารสำหรับเด็ก ศูนย์พัฒนาเด็กเล็ก จัดอาหารให้ 2  เวลา ดังนี้ 
                                    -      เวลา 11.00 น.       อาหารกลางวัน 
                                    -      เวลา 14.00 น.       อาหารเสริม  (นม) 
                            10.  การรักษาความปลอดภัยแก่นักเรียน 
                                   10.1    ผู้ปกครองที่จะมาขอรับตัวนักเรียน ต้องแจ้งครูผู้ดูแลเด็กทราบและลงชื่อทุกครั้ง  มิฉะนั้นจะไม่อนุญาตให้รับนักเรียนออกจากศูนย์พัฒนาเด็กเล็กโดยเด็ดขาด 
                                   10.2    การรับและส่งนักเรียน ผู้ปกครองจะต้องไม่นำเด็กมาส่งให้เจ้าหน้าที่ศูนย์พัฒนาเด็กเล็ก  ก่อนเวลา  07.30 น.  ให้มารับกลับเวลา  15.00 น.  เป็นต้นไป  และไม่ช้ากว่า  17.00 น. เนื่องจากศูนย์พัฒนาเด็กเล็กไม่ประสงค์ให้เด็กอยู่ในศูนย์ฯ โดยไม่มีผู้ดูแล  เว้นแต่มีความจำเป็น  ซึ่งจะต้องแจ้งให้หัวหน้าศูนย์พัฒนาเด็กเล็กทราบเป็นลายลักษณ์อักษรหรือทางโทรศัพท์
                                    10.3    ในกรณีที่เด็กหยุดเรียนด้วยประการใดก็ตาม ผู้ปกครองจะต้องแจ้งให้ทางศูนย์พัฒนาเด็กเล็กทราบเป็นลายลักษณ์อักษรหรือทางโทรศัพท์ 
                                    10.4    ห้ามนักเรียนนำเครื่องมือเครื่องใช้ที่อาจเกิดอันตรายมาที่ศูนย์พัฒนาเด็กเล็กโดยเด็ดขาด 
                                    10.5    ห้ามนักเรียนสวมหรือนำเครื่องประดับ ของเล่นที่มีราคาแพงมาที่ศูนย์พัฒนาเด็กเล็กหากฝ่าฝืนและเกิดการสูญหาย ทางศูนย์พัฒนาเด็กเล็กจะไม่รับผิดชอบใด ๆ ทั้งสิ้น
                                    10.6    หากผู้ปกครองมีปัญหาใด ๆ เกี่ยวกับนักเรียนโปรดติดต่อกับครูผู้ดูแลเด็กโดยตรง  ถ้ามีการนัดหมายล่วงหน้าก็จะทำให้สะดวกยิ่งขึ้น 
                                        ประกาศ   ณ    วันที่   28   มีนาคม   2555
 
                                                                                    พัฒนศักดิ์  วงศ์เจริญ
                                                                                (นายพัฒนศักดิ์  วงศ์เจริญ)
                                                                       นายกองค์การบริหารส่วนตำบลเคียนซา

